प्रथम मेयर कप ट्वान्टी–२० क्रिकेट : राजविराज र जनकपुर भिड्ने
दुई महानगरपालिका विराटनगर र वीरगन्जलाई हराउँदै राजविराज र जनकपुर नगरपालिका प्रथम मेयर कप ट्वान्टी–२० क्रिकेट प्रतियोगिताको उपाधि नजिक पुगेका छन् । शुक्रबार वैजनाथपुर क्रिकेट मैदानमा राजविराजले आयोजक विराटनगरलाई ४६ रन र जनकपुरले वीरगन्जलाई ३ रनले हराए ।
विराटनगर — दुई महानगरपालिका विराटनगर र वीरगन्जलाई हराउँदै राजविराज र जनकपुर नगरपालिका प्रथम मेयर कप ट्वान्टी–२० क्रिकेट प्रतियोगिताको उपाधि नजिक पुगेका छन् । शुक्रबार वैजनाथपुर क्रिकेट मैदानमा राजविराजले आयोजक विराटनगरलाई ४६ रन र जनकपुरले वीरगन्जलाई ३ रनले हराए ।टस जितेको राजविराजले ४ विकेट गुमाई १ सय ३७ रन बनाउँदा अमित यादवले २७, विकास दासले २ छक्का र २ चौकासहित अविजित २४ रनको योगदान गरे । रोहन बिकले २० रन जोडे । विराटनगरका दीपेश कँडेलले २, मुकुन्द यादव र सिद्धान्त लोहनीले समान एक विकेट लिए ।जवाफमा विराटनगर टिम १६.३ ओभरमा ९१ रनमै समेटियो । मिनस थापाले सर्वाधिक २८ रन जोडे । राजविराजका रोहित सिंहले धारिलो बलिङ गर्दै ४ विकेट लिए । उनी म्यान अफ द म्याच भए । महबुब आलम र राहुल मण्डलले समान २ विकेट लिए ।दोस्रो खेलमा टस जितेको जनकपुरले १९.१ ओभरमा सबै विकेट गुमाएर ७६ रन बनायो । हरिशंकर साहले १९, रोनक रत्नम्, विशाल सुस्लिङ र रुपेश यादवले १०–१० रन बनाए । वीरगन्जका सम्साद मन्सुरीले १४ रन दिए ५ र अरनिको यादवले ३ विकेट लिए ।७७ रनको झिनो लक्ष्य पछ्याएको वीरगन्जले ९ विकेट गुमाई ७३ रनमात्र जोड्यो । अरनिको यादवले २४ रनको योगदान गरे । जनकपुरका म्यान अफ द म्याच विशाल सुस्लिङले १२ रन दिएर ४ विकेट लिएपछि वीरगन्जको इनिङ्स धराशायी भयो । फाइनल शनिबार हुनेछ ।